38. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 18799 της 31 Δεκ. 1970/5 Ιαν.  1971 (ΦΕΚ Β' 1) Περί των αρμοδιοτήτων του Υπουργού Συγκοινωνιών καθ' όσον αφορά εις τας αρμοδιότητας της Υπηρεσίας Πολιτικής Αεροπορίας. Έχοντες υπ' όψιν: 1.Τας διατάξεις του Ν.Δ. 1/1968 "περί Υπουργικού Συμβουλίου και Υπουργείων". 2.Τας διατάξεις του Ν.Δ. 714/1970 "περί ιδρύσεως Διευθύνσεως Εναερίων Μεταφορών παρά τω Υπουργείω Συγκοινωνιών και Οργανώσεως της Υπηρεσίας Πολιτικής Αεροπορίας", αποφασίζομεν: Τροποποιούντες και συμπληρούντες την υπό στοιχ. Θ. 13487/8373/8.10.1969 ημετέραν απόφασιν "περί μεταβιβάσεως αρμοδιοτήτων Υπουργού Συγκοινωνιών εις τους παρά τω Υπουργείω Συγκοινωνιών, Γενικόν Γραμματέα, Γενικούς Διευθυντάς, Αρχηγόν και Βοηθούς Αρχηγού ΥΠΑ, Διευθυντάς και Τμηματάρχας", καθορίζομεν, καθ' όσον αφορά τας αρμοδιότητας της ΥΠΑ, τα ακόλουθα: Άρθρ.1.-1.Διατηρούμεν υπό την ημετέραν δικαιοδοσίαν: α.Την έκδοσιν πράξεων προς πραγμάτωσιν και υλοποίησιν της ενασκήσεως εποπτείας της ΥΠΑ.  β.Την παροχήν αρμοδίως των γενικών κατευθύνσεων δια την εντός της Κυβερνητικής Πολιτικής, ως αύτη καθορίζεται υπό των μακροχρονίων προγραμμάτων οικονομικής αναπτύξεως της Χώρας πραγματοποίησιν των σκοπών αυτής. γ.Την διαμόρφωσιν πολιτικής επί των αερομεταφορών. δ.Το δικαίωμα καταρτίσεως και προτάσεως νόμων, ως και της εκδόσεως κανονιστικών και εκτελεστικών Δ/των ή άλλων Νομοθετικού περιεχομένου πράξεων. ε.Τας εν τω άρθρ. 6 του Α.Ν. 65/1967, ως ετροποποιήθη μεταγενεστέρως, αναφερομένας αρμοδιότητας θέσεως εις την διάθεσιν του Υπουργείου των υπαλλήλων αυτού. ς.Το δικαίωμα εκδόσεως πράξεων αναφερομένων εις τον διορισμόν, απόλυσιν και αντικατάστασιν μελών Διοικητικών Συμβουλίων, των υπό την εποπτείαν του Υπουργείου υπαγομένων Νομικών Προσώπων, Οργανισμών και Υπηρεσιών. ζ.Την έκδοσιν επισήμων ανακοινώσεων (εγγράφως και προφορικώς) επί γενικωτέρων θεμάτων αεροπορικού περιεχομένου. η.Το δικαίωμα αποδοχής ή μη γνωμοδοτήσεων του Νομικού Συμβουλίου του Κράτους ή αναπομπής ερωτημάτων εις την ολομέλειαν του Νομικού Συμβουλίου του Κράτους. θ.Τας Διϋπουργικάς αποφάσεις. Άρθρ.2.-1.Επιφυλασσομένης της ισχύος των εν τη προηγουμένη παραγράφω οριζομένων, πάσαι αι λοιπαί αρμοδιότητες της ΥΠΑ, ενασκούνται υπό τας προϋποθέσεις και απαιτήσεις του Ν.Δ. 714/1970. Άρθρ.3.-Η υπ' αριθ. Θ.13487/8373/69/8.10.69 ημετέρα απόφασις "περί μεταβιβάσεως αρμοδιοτήτων Υπουργού Συγκοινωνιών κλπ.", καθ' ο μέρος αντιστρατεύεται εις την παρούσαν και ιδία εις τας διατάξεις του άρθρ. 4 ταύτης, καταργείται. Η ισχύς της παρούσης άρχεται από της, εις την Εφημερίδα της Κυβερνήσεως, δημοσιεύσεως αυτής. 